I d-yegran ihi ala ad d-temmektiḍ aɛzal-nni deg ciṭ n tmekkant deg yiman-ik. Maca, uqbel kullec, ur ttɣebbin ara, eǧǧ iman-ik ; ili-k d ilelli, muqqel lecɣal s tiruggza, d aɣerman u d win ara yemmten. Ɣer wawalen akk uɣur ara temmalleḍ, rnu sin-agi : amezwaru, tiɣawsiwin ur ttawḍent ara ɣer terwiḥt, ttɣimant beṛṛa, ma d ccwal teslalayeḍ-t-id kan deg wallaɣ-is. Wayeḍ, tiɣawsiwin-agi meṛṛa ara tettwaliḍ ad beddlent u ad kfunt. D wacḥal n tɣawsiwin i twalaḍ s wallen-ik beddlent ! Ur iteffeɣ ara seg wallaɣ-ik wayagi. « Ddunit tettbeddil ; tudert tettwabeddal (41). » 4. Ma tejmeɛ-aneɣ leḥraca, allaɣ i ɣ-yeǧǧan ad nili di ṣṣwab, yejmeɛ-aneɣ ula d netta.